nibzard/narodne-novine-full-text-markdown huggingface dataset:
### NN 100/2017 (11.10.2017.), Odluka o katastarskoj izmjeri na području Grada Pakraca za katastarske općine Pakrac i Prekopakra

Državna geodetska uprava

2310

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/07,124/10, 56/13) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA PAKRACA ZA KATASTARSKE OPĆINE PAKRAC I PREKOPAKRA

I.

U svrhu izrade katastra nekretnina i obnove zemljišne knjige na području Grada Pakraca za katastarske općine Pakrac i Prekopakra provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geodist d.o.o. Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Zavod za fotogrametriju d.d. Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Grada Pakraca za katastarske općine Pakrac i Prekopakra dužni su do 28. rujna 2018. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Grada Pakraca za katastarske općine Pakrac i Prekopakra dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Požega – Odjel za katastar nekretnina Pakrac i tvrtka Geodist d.o.o. Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/17
 Urbroj: 541-04-01-02/5-17-17
 Zagreb, 2. listopada 2017.

Ravnatelj
 dr. sc. Damir Šantek, dipl. ing. geod., v. r.
### NN 101/2017 (12.10.2017.), Odluka o postavljenju izvanrednog i opunomoćenog veleposlanika Republike Hrvatske u Državi Katru, sa sjedištem u Dohi

PREDSJEDNICA REPUBLIKE HRVATSKE

2334

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/08, urbroj: 5030115/1-17-08 od 28. rujna 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

Dr. sc. DRAGO LOVRIĆ postavlja se za izvanrednog i opunomoćenog veleposlanika Republike Hrvatske u Državi Katru, sa sjedištem u Dohi.

Ova Odluka stupa na snagu danom donošenja.

Klasa: 018-07/17-02/38
 Urbroj: 71-06-01/1-17-2
 Zagreb, 5. listopada 2017.

Predsjednica
 Republike Hrvatske
 Kolinda Grabar-Kitarović, v. r.
### NN 101/2017 (12.10.2017.), Odluka o postavljenju izvanrednog i opunomoćenog veleposlanika Republike Hrvatske u Republici Finskoj, sa sjedištem u Helsinkiju

PREDSJEDNICA REPUBLIKE HRVATSKE

2335

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/12, urbroj: 5030115/1-17-08 od 28. rujna 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

JOSIP BULJEVIĆ postavlja se za izvanrednog i opunomoćenog veleposlanika Republike Hrvatske u Republici Finskoj, sa sjedištem u Helsinkiju.

Ova Odluka stupa na snagu danom donošenja.

Klasa: 018-07/17-02/39
 Urbroj: 71-06-01/1-17-2
 Zagreb, 5. listopada 2017.

Predsjednica
 Republike Hrvatske
 Kolinda Grabar-Kitarović, v. r.
### NN 101/2017 (12.10.2017.), Pravilnik o izmjenama i dopuni Pravilnika o provedbi mjere M04 »Ulaganja u fizičku imovinu«, podmjere 4.3. »Potpora za ulaganja u infrastrukturu vezano uz razvoj, modernizaciju i prilagodbu poljoprivrede i šumarstva«, tip operacije 4.3.1. »Investicije u osnovnu infrastrukturu javnog navodnjavanja« iz programa ruralnog razvoja Republike Hrvatske za razdoblje 2014. – 2020.

MINISTARSTVO POLJOPRIVREDE

2337

Na temelju članka 10. stavka 9. Zakona o poljoprivredi (»Narodne novine«, broj 30/15) ministar poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI MJERE M04 »ULAGANJA U FIZIČKU IMOVINU«, PODMJERE 4.3. »POTPORA ZA ULAGANJA U INFRASTRUKTURU VEZANO UZ RAZVOJ, MODERNIZACIJU I PRILAGODBU POLJOPRIVREDE I ŠUMARSTVA«, TIP OPERACIJE 4.3.1. »INVESTICIJE U OSNOVNU INFRASTRUKTURU JAVNOG NAVODNJAVANJA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Članak 1.

U Pravilniku o provedbi mjere M04 »Ulaganja u fizičku imovinu«, podmjere 4.3. »Potpora za ulaganja u infrastrukturu vezano uz razvoj, modernizaciju i prilagodbu poljoprivrede i šumarstva«, tip operacije 4.3.1. »Investicije u osnovnu infrastrukturu javnog navodnjavanja« iz Programa ruralnog razvoja Republike Hrvatske za razdoblje 2014. – 2020. (»Narodne novine« br. 62/16), u članku 10. stavku 1. iza točke 10. dodaje se nova točka 11. koja glasi:

»11. Rok iz točke 10. ovoga članka moguće je produžiti na pisani zahtjev korisnika ako za to postoje opravdani razlozi i uz uvjet da je zahtjev podnesen prije isteka roka iz točke 10. ovoga članka. Produženje roka odobrava Agencija za plaćanja pisanim putem uz prethodnu suglasnost Upravljačkog tijela Programa.«

Članak 2.

U članku 16. stavku 4. riječi: »ugovora o financiranju« brišu se.

Članak 3.

U članku 16. stavku 11. točka i) mijenja se i glasi:

»i) Korisnik je obvezan poduzeti sve mjere u svrhu izbjegavanja sukoba interesa pri korištenju sredstava potpore iz ugovora o financiranju i bez odgode obavijestiti Agenciju za plaćanja o svim situacijama koje predstavljaju ili bi mogle dovesti do takvog sukoba te izvještavati Agenciju za plaćanja u pisanom obliku o bilo kojoj situaciji postojanja sukoba interesa između korisnika s jedne strane i ponuditelja s druge strane, u razdoblju od dana stupanja na snagu ugovora o financiranju i tijekom sljedećih pet godina od datuma konačne isplate potpore.«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-01/84
 Urbroj: 525-08/1613-17-27
 Zagreb, 2. listopada 2017.

Ministar poljoprivrede
 Tomislav Tolušić, dipl. iur., v. r.
### NN 101/2017 (12.10.2017.), Odluka o izboru tri suca Ustavnog suda Republike Hrvatske

HRVATSKI SABOR

2323

Na temelju članka 126. stavka 1. Ustava Republike Hrvatske, Hrvatski sabor na sjednici 11. listopada 2017. donio je

ODLUKU

O IZBORU TRI SUCA USTAVNOG SUDA REPUBLIKE HRVATSKE

I.

Za suce Ustavnog suda Republike Hrvatske biraju se:

– dr. sc. MIROSLAV ŠEPAROVIĆ

– dr. sc. MATO ARLOVIĆ

– dr. sc. GORAN SELANEC.

II.

Izabrani suci Ustavnog suda Republike Hrvatske stupit će na dužnost na dan stupanja na snagu ove Odluke.

III.

Ova Odluka stupa na snagu prvoga dana od dana objave u »Narodnim novinama«.

Klasa: 021-13/17-08/09

Zagreb, 11. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o početku mirovanja zastupničkog mandata zastupnika u Hrvatskom saboru

HRVATSKI SABOR

2324

Na temelju članka 81. Ustava Republike Hrvatske i članka 14. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 6. listopada 2017. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA U HRVATSKOM SABORU

Dana 1. listopada 2017. započelo je mirovanje zastupničkog mandata zastupnika IVANA KLARINA.

Klasa: 021-14/17-01/26

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o imenovanju potpredsjednika i dijela članova Upravnog vijeća Hrvatskog memorijalno-dokumentacijskog centra Domovinskog rata

HRVATSKI SABOR

2333

Na temelju članka 81. Ustava Republike Hrvatske i članka 12. stavka 3. Zakona o Hrvatskom memorijalno-dokumentacijskom centru Domovinskog rata (»Narodne novine«, br. 178/04.) Hrvatski sabor na sjednici 6. listopada 2017. donio je

ODLUKU

O IMENOVANJU POTPREDSJEDNIKA I DIJELA ČLANOVA UPRAVNOG VIJEĆA HRVATSKOG MEMORIJALNO-DOKUMENTACIJSKOG CENTRA DOMOVINSKOG RATA

I.

Imenuje se dr. sc. FILIP HAMERŠAK potpredsjednikom Upravnog vijeća Hrvatskog memorijalno-dokumentacijskog centra Domovinskog rata.

II.

Za članove Upravnog vijeća Hrvatskog memorijalno-dokumentacijskog centra Domovinskog rata imenuju se:

– NELA KUŠANIĆ

– MARIJO RELJANOVIĆ

– dr. sc. NIKICA BARIĆ

– dr. sc. DAVOR MARIJAN.

Klasa: 021-13/17-07/24

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o imenovanju članice Nacionalnog vijeća za znanost, visoko obrazovanje i tehnološki razvoj

HRVATSKI SABOR

2331

Na temelju članka 81. Ustava Republike Hrvatske i članka 12. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/03., 198/03., 105/04., 174/04., 2/07., 46/07., 45/09., 63/11., 94/13., 139/13., 101/14. i 60/15.) Hrvatski sabor na sjednici 6. listopada 2017. donio je

ODLUKU

O IMENOVANJU ČLANICE NACIONALNOG VIJEĆA ZA ZNANOST, VISOKO OBRAZOVANJE I TEHNOLOŠKI RAZVOJ

Imenuje se dr. sc. MARCELA ANDREATA-KOREN članicom Nacionalnog vijeća za znanost, visoko obrazovanje i tehnološki razvoj, iz reda profesora visoke škole.

Klasa: 021/13/17-07/22

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o osnivanju Odbora za Nagradu za promicanje prava djeteta

HRVATSKI SABOR

2330

Na temelju članka 81. Ustava Republike Hrvatske i članka 6. stavka 1. Zakona o Nagradi za promicanje prava djeteta (»Narodne novine«, br. 96/03. i 33/05.) Hrvatski sabor na sjednici 6. listopada 2017. donio je

ODLUKU

O OSNIVANJU ODBORA ZA NAGRADU ZA PROMICANJE PRAVA DJETETA

I.

Ovom Odlukom osniva se Odbor za Nagradu za promicanje prava djeteta (u daljnjem tekstu: Odbor) koja se dodjeljuje za iznimna postignuća u zaštiti dobrobiti, prava i interesa djece.

II.

U Odbor se imenuju:

– IVANA ROMAC

– SONJA BOROVČAK

– NATAŠA JELENIĆ HEREGA

– DIANA TOPČIĆ-ROSENBERG

– SABINA GLASOVAC.

III.

Odbor se osniva na vrijeme od dvije godine.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-07/27

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o razrješenju potpredsjednika i dijela članova Upravnog vijeća Hrvatskog memorijalno-dokumentacijskog centra Domovinskog rata

HRVATSKI SABOR

2332

Na temelju članka 81. Ustava Republike Hrvatske i članka 12. stavka 3. Zakona o Hrvatskom memorijalno-dokumentacijskom centru Domovinskog rata (»Narodne novine«, br. 178/04.) Hrvatski sabor na sjednici 6. listopada 2017. donio je

ODLUKU

O RAZRJEŠENJU POTPREDSJEDNIKA I DIJELA ČLANOVA UPRAVNOG VIJEĆA HRVATSKOG MEMORIJALNO-DOKUMENTACIJSKOG CENTRA DOMOVINSKOG RATA

I.

Razrješuje se IVAN GRUJIĆ dužnosti potpredsjednika Upravnog vijeća Hrvatskog memorijalno-dokumentacijskog centra Domovinskog rata, zbog isteka mandata.

II.

Razrješuju se dužnosti članovi Upravnog vijeća Hrvatskog memorijalno-dokumentacijskog centra Domovinskog rata, zbog isteka mandata:

– dr. sc. FILIP HAMERŠAK

– prof. dr. sc. DAMIR AGIČIĆ

– dr. sc. NIKICA BARIĆ

– dr. sc. DAVOR MARIJAN.

Klasa: 021-13/17-07/24

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o razrješenju člana i izboru članice Odbora za europske poslove Hrvatskoga sabora

HRVATSKI SABOR

2325

Na temelju članka 81. Ustava Republike Hrvatske i članka 46. i 64. Poslovnika Hrvatskoga sabora, Hrvatski sabor na sjednici održanoj 6. listopada 2017. donio je

ODLUKU

O RAZRJEŠENJU ČLANA I IZBORU ČLANICE ODBORA ZA EUROPSKE POSLOVE HRVATSKOGA SABORA

I.

Razrješuje se član Odbora za europske poslove Hrvatskoga sabora dr. sc. ROBERT PODOLNJAK.

II.

Za članicu Odbora za europske poslove Hrvatskoga sabora bira se dr. sc. INES STRENJA-LINIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/114

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o razrješenju članice i izboru člana Odbora za unutarnju politiku i nacionalnu sigurnost Hrvatskoga sabora

HRVATSKI SABOR

2327

Na temelju članka 81. Ustava Republike Hrvatske i članka 46. i 69. Poslovnika Hrvatskoga sabora, Hrvatski sabor na sjednici održanoj 6. listopada 2017. donio je

ODLUKU

O RAZRJEŠENJU ČLANICE I IZBORU ČLANA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Razrješuje se članica Odbora za unutarnju politiku i nacionalnu sigurnost Hrvatskoga sabora dr. sc. INES STRENJA-LINIĆ.

II.

Za člana Odbora za unutarnju politiku i nacionalnu sigurnost Hrvatskoga sabora bira se VLAHO OREPIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/113

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o razrješenju i izboru člana Odbora za vanjsku politiku Hrvatskoga sabora

HRVATSKI SABOR

2326

Na temelju članka 81. Ustava Republike Hrvatske i članka 46. i 67. Poslovnika Hrvatskoga sabora, Hrvatski sabor na sjednici održanoj 6. listopada 2017. donio je

ODLUKU

O RAZRJEŠENJU I IZBORU ČLANA ODBORA ZA VANJSKU POLITIKU HRVATSKOGA SABORA

I.

Razrješuje se član Odbora za vanjsku politiku Hrvatskoga sabora MARKO SLADOLJEV.

II.

Za člana Odbora za vanjsku politiku Hrvatskoga sabora bira se BOŽO PETROV.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/112

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o razrješenju članice i izboru člana Odbora za obrazovanje, znanost i kulturu Hrvatskoga sabora

HRVATSKI SABOR

2328

Na temelju članka 81. Ustava Republike Hrvatske i članka 46. i 98. Poslovnika Hrvatskoga sabora, Hrvatski sabor na sjednici 6. listopada 2017. donio je

ODLUKU

O RAZRJEŠENJU ČLANICE I IZBORU ČLANA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Razrješuje se članica Odbora za obrazovanje, znanost i kulturu Hrvatskoga sabora dr. sc. IRENA PETRIJEVČANIN VUKSANOVIĆ.

II.

Za člana Odbora za obrazovanje, znanost i kulturu Hrvatskoga sabora bira se dr. sc. TOMISLAV SOKOL.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/110

Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2017 (12.10.2017.), Odluka o razrješenju člana i izboru članice Odbora za pomorstvo, promet i infrastrukturu Hrvatskoga sabora

HRVATSKI SABOR

2329

Na temelju članka 81. Ustava Republike Hrvatske i članka 46. i 104. Poslovnika Hrvatskoga sabora, Hrvatski sabor na sjednici 6. listopada 2017. donio je

ODLUKU

O RAZRJEŠENJU ČLANA I IZBORU ČLANICE ODBORA ZA POMORSTVO, PROMET I INFRASTRUKTURU HRVATSKOGA SABORA

I.

Razrješuje se član Odbora za pomorstvo, promet i infrastrukturu Hrvatskoga sabora DARKO PARIĆ.

II.

Za članicu Odbora za pomorstvo, promet i infrastrukturu Hrvatskoga sabora bira se NADA TURINA-ĐURIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/111
 Zagreb, 6. listopada 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 102/2017 (18.10.2017.), Odluka o izmjeni i dopuni Odluke o općinskim porezima Općine Lukač

Općina Lukač

2353

Na temelju članka 35. Zakona o lokalnoj i područnoj (regionalnoj) samoupravi (NN 33/01; 60/01; 129/05; 109/07; 125/08; 36/09; 150/11; 144/12; 19/13. i 137/15.) članka 20. stavka 1. Zakona o lokalnim porezima (»Narodne novine« br. 115/16 – u daljnjem tekstu: Zakon) i članaka 30. Statuta Općine Lukač (»Službeni vjesnik Općine Lukač« br. 1/13 i 1/14) po dobivenoj prethodnoj suglasnosti ministra financija RH, klasa: 011-01/16-02/36, urbroj: 513-07-21-01/16-1 od 21. prosinca 2016., Općinsko vijeće Općine Lukač na 3. sjednici održanoj 7. rujna 2017. godine donijelo je

ODLUKU

O IZMJENI I DOPUNI ODLUKE O OPĆINSKIM POREZIMA OPĆINE LUKAČ

Članak 1.

U Odluci o općinskim porezima Općine Lukač (»Službeni vjesnik« Općine Lukač broj: 5/17 i »Narodne novine« br. 73/17) članak 20. mijenja se i glasi:

»Poslovi u vezi s utvrđivanjem i naplatom poreza na potrošnju i prirez poreza na dohodak povjeravaju se Ministarstvu financija, Poreznoj upravi, posebnom odlukom uz prethodnu suglasnost ministra financija.

Stvarno i mjesno nadležna ustrojstvena jedinica Porezne uprave Ministarstva financija je nadležno porezno tijelo za utvrđivanje i naplatu lokalnih poreza propisanih ovom Odlukom.«

Članak 2.

Ova Odluka stupa na snagu osmoga dana od dana objave u »Službenom vjesniku« Općine Lukač, a objavit će se i u »Narodnim novinama«.

Klasa: 021-01/17-01/12

Urbroj: 2189/03-01-17-02

Lukač, 7. rujna 2017.

OPĆINSKO VIJEĆE OPĆINE LUKAČ

Predsjednik
 Tomislav Živković, v. r.
### NN 102/2017 (18.10.2017.), Odluka o pokretanju postupka pregovora o sklapanju Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2347

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 12. listopada 2017. godine donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZNANOST I VISOKO OBRAZOVANJE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju Kolektivnog ugovora za znanost i visoko obrazovanje.

II.

U pregovarački odbor Vlade Republike Hrvatske za pregovore o sklapanju Kolektivnog ugovora iz točke I. ove Odluke imenuju se:

– prof. dr. sc. Blaženka Divjak, ministrica znanosti i obrazovanja

– dr. sc. Tome Antičić, državni tajnik u Ministarstvu znanosti i obrazovanja

– Stipe Mamić, pomoćnik ministrice znanosti i obrazovanja

– Karolina Ivanković, pomoćnica ministra rada i mirovinskoga sustava

– Ivana Pavlaković, predstavnica Ministarstva znanosti i obrazovanja

– Kristina Ferara Blašković, predstavnica Ministarstva znanosti i obrazovanja

– Ivana Bulešić, predstavnica Ministarstva znanosti i obrazovanja.

III.

Za zamjenike članova pregovaračkog odbora iz točke II. ove Odluke imenuju se:

– prof. dr. sc. Branka Ramljak, državna tajnica u Ministarstvu znanosti i obrazovanja

– doc. dr. sc. Matko Glunčić, državni tajnik u Ministarstvu znanosti i obrazovanja

– Ružica Vučić, predstavnica Ministarstva znanosti i obrazovanja

– Irena Cvitanović, predstavnica Ministarstva rada i mirovinskoga sustava

– Miljenka Kuhar, predstavnica Ministarstva znanosti i obrazovanja

– Ana Tecilazić Goršić, predstavnica Ministarstva znanosti i obrazovanja

– Mia Horvat, predstavnica Ministarstva znanosti i obrazovanja.

IV.

Danom stupanja na snagu ove Oduke prestaje važiti Odluka o pokretanju postupka pregovora o sklapanju Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske (»Narodne novine«, broj 19/17).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/354

Urbroj: 50301-27/20-17-2

Zagreb, 12. listopada 2017.

Predsjednik
 mr. sc. Andrej Plenković, v. r.
### NN 102/2017 (18.10.2017.), Rješenje Zavoda za unapređivanje zaštite na radu klasa: UP/I-115-01/17-01/14, urbroj: 425-02/2-17-2 od 6. listopada 2017.

Zavod za unapređivanje zaštite na radu

2356

Na zahtjev LUNA SAFETY j.d.o.o. iz Koprivnice, Reka, Logorište 19a, OIB: 20816085527, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

LUNA SAFETY j.d.o.o. iz Koprivnice, Reka, Logorište 19a, OIB: 20816085527, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Martinko Božicu, OIB: 95474914441, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/17-01/14

Urbroj: 425-02/2-17-2

Zagreb, 6. listopada 2017.

Ravnatelj
 Vitomir Begović, v. r.
### NN 102/2017 (18.10.2017.), Rješenje Zavoda za unapređivanje zaštite na radu klasa: UP/I-115-01/15-01/37, urbroj: 425-02/2-17-9 od 6. listopada 2017.

2357

Na zahtjev EKOVENT-INFO d.o.o. iz Zagreba, V. Prekrata 45, OIB: 60237082622, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

EKOVENT-INFO d.o.o. iz Zagreba, V. Prekrata 45, OIB: 60237082622, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/37, urbroj: 425-02/2-15-4 od 8. lipnja 2015. i Rješenje klasa: UP/I-115-01/15-01/37, urbroj: 425-01/1-15-6 od 17. lipnja 2015.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/37

Urbroj: 425-02/2-17-9

Zagreb, 6. listopada 2017.

Ravnatelj
 Vitomir Begović, v. r.
### NN 102/2017 (18.10.2017.), Odluku o izmjenama i dopunama Odluke o porezima Općine Borovo

Općina Borovo

2352

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13 – proč. tekst i 137/15
 – ispr.), članka 20. stavka 1. i članka 42. Zakona o lokalnim porezima (»Narodne novine« broj 115/16) članka 39. Statuta (»Sl. glasnik Općine Borovo« 5/17) i čl. 33. Poslovnika (»Sl. vjesnik« 7/13) Općinsko vijeće Općine Borovo na 3. sjednici održanoj 26. rujna 2017. godine donosi

ODLUKU

O IZMJENAMA I DOPUNAMA ODLUKE O POREZIMA OPĆINE BOROVO

Članak 1.

Odluka o porezima Općine Borovo (»Sl. glasnik« 5/17) mijenja se na način da se u čl. 3. briše st. 3.

Članak 2.

Ostale odredbe Odluke o općinskim porezima Općine Borovo ne mijenjaju se niti se dopunjavaju.

Članak 3.

Ova Odluka stupa na snagu osmoga dana od objave u »Narodnim novinama«, a bit će objavljena i u »Službenom glasniku Općine Borovo«.

Klasa: 410-07/17-02/01

Urbroj: 2196-04-02-17-05

Borovo, 26. rujna 2017.

Predsjednik
 Općinskog vijeća
 Srđan Jeremić, mag. oec., v. r.
### NN 102/2017 (18.10.2017.), Pravilnik o izmjenama i dopuni Pravilnika o načinu vođenja evidencije vojnih obveznika i izvršavanju vojne obveze

Ministarstvo obrane

2348

Na temelju članka 21. stavka 5. Zakona o obrani (»Narodne novine«, br. 73/13, 75/15 i 27/16) donosim

PRAVILNIK

O IZMJENAMA I DOPUNI PRAVILNIKA O NAČINU VOĐENJA EVIDENCIJE VOJNIH OBVEZNIKA I IZVRŠAVANJU VOJNE OBVEZE

Članak 1.

U Pravilniku o načinu vođenja evidencije vojnih obveznika i izvršavanju vojne obveze (»Narodne novine«, br. 114/14) u članku 4. podstavku 3. riječi: »nadležna za ljudske resurse« zamjenjuju se riječima: »nadležna za ljudske potencijale.«

Članak 2.

U članku 5. stavku 4. riječi: »nadležnoj za ljudske resurse« zamjenjuju se riječima: »nadležnoj za ljudske potencijale.«

Članak 3.

U članku 7. stavku 2. riječi: »nadležan za ljudske resurse« zamjenjuju se riječima: »nadležan za ljudske potencijale.«

Članak 4.

U članku 16. stavku 1. riječi: »Uprava za ljudske resurse« zamjenjuju se riječima: »Uprava za ljudske potencijale.«

Članak 5.

U članku 60. iza stavka 1. dodaje se stavak 2. koji glasi:

»(2) Pričuvnici koji su pozvani na izvršenje vojne obveze ostvaruju pravo na novčanu naknadu koju odlukom određuje ministar obrane.«

Članak 6.

U članku 75. riječi: »nadležan za ljudske resurse« zamjenjuju se riječima: »nadležan za ljudske potencijale.«

Članak 7.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/17-04/25

Urbroj: 512-01-17-1

Zagreb, 16. listopada 2017.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 102/2017 (18.10.2017.), Odluka o izboru predsjednika Ustavnog suda Republike Hrvatske

USTAVNI SUD REPUBLIKE HRVATSKE

2358

Na temelju članka 122. stavka 3. Ustava Republike Hrvatske (»Narodne novine«, broj 85/10 – pročišćeni tekst i 5/14 – Odluka Ustavnog suda Republike Hrvatske) te članka 10. Ustavnog zakona o Ustavnom sudu Republike Hrvatske (»Narodne novine«, broj 49/02 – pročišćeni tekst) i članka 10. točke 2. Poslovnika Ustavnog suda Republike Hrvatske (»Narodne novine«, broj 83/14 – pročišćeni tekst i 2/15), Ustavni sud Republike Hrvatske u sastavu Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Davorin Mlakar, Rajko Mlinarić, Goran Selanec, Miroslav Šeparović i Miroslav Šumanović, na sjednici održanoj 13. listopada 2017. godine, donio je

ODLUKU

O IZBORU PREDSJEDNIKA USTAVNOG SUDA REPUBLIKE HRVATSKE

I.

Za predsjednika Ustavnog suda Republike Hrvatske izabran je dr. sc. Miroslav Šeparović.

II.

Mandat predsjednika Ustavnog suda Republike Hrvatske traje četiri godine, a počinje teći od dana izbora na dužnost.

III.

Ova odluka objavit će se u »Narodnim novinama«.

Broj: SuT-A-6/2017

Zagreb, 13. listopada 2017.

Zamjenica predsjednika
 dr. sc. Snježana Bagić, v. r.
### NN 102/2017 (18.10.2017.), Indeks proizvođačkih cijena industrijskih proizvoda na domaćem tržištu u rujnu 2017.

Državni zavod za statistiku

2351

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U RUJNU 2017.

Indeks proizvođačkih cijena industrijskih proizvoda na domaćem tržištu u rujnu 2017. u odnosu na kolovoz 2017. iznosi 100,4.

Klasa: 954-02/17-01/06

Urbroj: 555-06-03-03-17-20

Zagreb, 10. listopada 2017.

Ravnatelj
 Marko Krištof, v. r.
### NN 103/2017 (20.10.2017.), Odluka o katastarskoj izmjeri na području Općine Punitovci za katastarsku općinu Punitovci

Državna geodetska uprava

2373

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/07, 124/10, 56/13) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PUNITOVCI ZA KATASTARSKU OPĆINU PUNITOVCI

I.

U svrhu izrade katastra nekretnina i obnove zemljišne knjige na području Općine Punitovci za katastarsku općinu Punitovci provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.d. Opatija.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.d. Opatija, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Punitovci za katastarsku općinu Punitovci dužni su do 30. lipnja 2018. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Punitovci za katastarsku općinu Punitovci dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Osijek – Odjel za katastar nekretnina Đakovo i tvrtka Geoprojekt d.d. Opatija, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/32

Urbroj: 541-04-01-01/1-17-10

Zagreb, 11. listopada 2017.

Ravnatelj
 dr. sc. Damir Šantek, dipl. ing. geod., v. r.
### NN 103/2017 (20.10.2017.), Obavijest o podnesenom zahtjevu za zaštitu naziva »Paški sir« zaštićena oznaka izvornosti

MINISTARSTVO POLJOPRIVREDE

2370

Ministarstvo poljoprivrede na temelju članka 88. stavka 9. Zakona o poljoprivredi (»Narodne novine«, broj 30/15, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »PAŠKI SIR« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 13. srpnja 2017. godine zaprimilo je Zahtjev za zaštitu naziva »Paški sir« zaštićena oznaka izvornosti od podnositelja zahtjeva Udruge proizvođača Paškog sira otoka Paga, Zadarska 5, 23250 Pag.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od dva mjeseca od datuma objave ove Obavijesti podnijeti prigovor na podneseni Zahtjev, sukladno članku 88. stavku 10. Zakona.

3. Sukladno članku 88. stavku 9. Zakona, nakon objave ove Obavijesti, na mrežnim stranicama Ministarstva (www.mps.hr) bit će objavljena Specifikacija proizvoda »Paški sir«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/17-01/14

Urbroj: 525-09/1340-17-6

Zagreb, 10. listopada 2017.

Ministar poljoprivrede
 Tomislav Tolušić, dipl. iur., v. r.
### NN 103/2017 (20.10.2017.), Odluka o katastarskoj izmjeri na području Općine Brestovac za katastarske općine Daranovci i Zakorenje

DRŽAVNA GEODETSKA UPRAVA

2375

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/07, 124/10, 56/13) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE BRESTOVAC ZA KATASTARSKE OPĆINE DARANOVCI I ZAKORENJE

I.

U svrhu izrade katastra nekretnina i obnove zemljišne knjige na području Općine Brestovac za katastarske općine Daranovci i Zakorenje provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geo Grupa d.o.o. Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geo Grupa d.o.o., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Brestovac za katastarske općine Daranovci i Zakorenje dužni su do 1. lipnja 2018. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Brestovac za katastarske općine Daranovci i Zakorenje dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Požega i tvrtka Geo Grupa d.o.o. Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/13

Urbroj: 541-04-01-01/2-17-18

Zagreb, 11. listopada 2017.

Ravnatelj
 dr. sc. Damir Šantek, dipl. ing. geod., v. r.
### NN 103/2017 (20.10.2017.), Odluka o katastarskoj izmjeri na području Grada Našica za k.o. Martin i dijelove k.o. Pribiševci i Našice

DRŽAVNA GEODETSKA UPRAVA

2374

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/07, 124/10, 56/13) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA NAŠICA ZA k.o. MARTIN I DIJELOVE k.o. PRIBIŠEVCI I NAŠICE

I.

U svrhu izrade katastra nekretnina i obnove zemljišne knjige na području Grada Našica za k.o. Martin i dijelove k.o. Pribiševci i Našice provest će se katastarska izmjera.

II.

Katastarsku izmjeru provest će Državna Geodetska uprava, a određene poslove u okviru katastarske izmjere te izradu elaborata katastarske izmjere tvrtka Geo Grupa d.o.o. Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geo Grupa d.o.o. Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Grada Našica za k.o. Martin i dijelove k.o. Pribiševci i Našice dužni su do 1. ožujka 2018. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Grada Našica za k.o. Martin i dijelove k.o. Pribiševci i Našice dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Osijek, Odjel za katastar nekretnina Našice i tvrtka Geo Grupa d.o.o., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/14

Urbroj: 541-04-01-01/2-17-14

Zagreb, 11. listopada 2017.

Ravnatelj
 dr. sc. Damir Šantek, dipl. ing. geod., v. r.
### NN 103/2017 (20.10.2017.), Indeks potrošačkih cijena u rujnu 2017.

Državni zavod za statistiku

2376

Državni zavod za statistiku objavljuje

INDEKS

POTROŠAČKIH CIJENA U RUJNU 2017.

Indeks potrošačkih cijena u rujnu 2017. u odnosu na kolovoz 2017. iznosi 101,5.

Klasa: 957-04/17-01/2

Urbroj: 555-09-05-17-20

Zagreb, 16. listopada 2017.

Ravnatelj
 Marko Krištof, v. r.
### NN 103/2017 (20.10.2017.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere IV.4. »Prerada proizvoda ribarstva i akvakulture«

MINISTARSTVO POLJOPRIVREDE

2368

Na temelju članka 55. stavka 6. Zakona o morskom ribarstvu (»Narodne novine«, broj 62/17), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE IV.4. »PRERADA PROIZVODA RIBARSTVA I AKVAKULTURE«

Članak 1.

U Pravilniku o uvjetima kriterijima i načinu dodjele potpore u okviru mjere IV.4. »Prerada proizvoda ribarstva i akvakulture« (»Narodne novine«, broj 107/15, 129/15, 24/16, 30/16 i 108/16), u članku 6. stavku 4. riječi: »31. prosinca 2017. godine« zamjenjuju se riječima: »1. travnja 2018. godine«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/15-01/2415

Urbroj: 525-13/1081-17-16

Zagreb, 9. listopada 2017.

Ministar poljoprivrede
 Tomislav Tolušić, dipl. iur., v. r.
### NN 103/2017 (20.10.2017.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere »Produktivna ulaganja u akvakulturu«

Ministarstvo poljoprivrede

2367

Na temelju članka 55. stavka 6. Zakona o morskom ribarstvu (»Narodne novine«, broj 62/17), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE »PRODUKTIVNA ULAGANJA U AKVAKULTURU«

Članak 1.

U Pravilniku o uvjetima, kriterijima i načinu dodjele potpore u okviru mjere »Produktivna ulaganja u akvakulturu« (»Narodne novine«, broj 22/16 i 108/16), u članku 18. stavku 2. riječi: »31. prosinca 2017. godine« zamjenjuju se riječima: »1. travnja 2018. godine«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/16-01/277

Urbroj: 525-13/1081-17-12

Zagreb, 9. listopada 2017.

Ministar poljoprivrede
 Tomislav Tolušić, dipl. iur., v. r.
### NN 103/2017 (20.10.2017.), Odluka o osnivanju Povjerenstva za gospodarske osnove

MINISTARSTVO POLJOPRIVREDE

2369

Na temelju članka 34. stavaka 2. i 3. Zakona o slatkovodnom ribarstvu (»Narodne novine«, br. 106/2001, 7/2003, 174/2004, 10/2005
 – ispravak, 49/2005 – pročišćeni tekst i 14/2014), u daljnjem tekstu: Zakona, te članka 33. Uredbe o načelima za unutarnje ustrojstvo tijela državne uprave (»Narodne novine«, br. 154/2011 i 17/2012), članka 6. Pravilnika o unutarnjem redu Ministarstva poljoprivrede (klasa: 011-01/17-01/23, urbroj: 525-05/1569-17-6, od 11. srpnja 2017. godine), ministar poljoprivrede donosi

ODLUKU

O OSNIVANJU POVJERENSTVA ZA GOSPODARSKE OSNOVE

Članak 1.

U Povjerenstvo za gospodarske osnove (u daljnjem tekstu: Povjerenstvo) imenuju se:

1. izv. prof. dr. sc. Davor Zanella, predsjednik Povjerenstva;

2. prof. dr. sc. Anđelko Opačak, član Povjerenstva;

3. izv. prof. dr. sc. Tea Tomljanović, član Povjerenstva;

4. dr. sc. Damir Valić, član Povjerenstva;

5. mr. sc. Josip Suić, tajnik Povjerenstva.

Članak 2.

(1) Povjerenstvo iz članka 1. ove odluke osniva se zbog davanja prijedloga za potvrđivanje gospodarskih osnova ili revizija gospodarskih osnova ministru poljoprivrede (u daljnjem tekstu: ministar) sukladno odredbama članka 34. stavaka 2. i 3. Zakona.

(2) O potvrđivanju pojedine gospodarske osnove ili revizije gospodarske osnove odlučuju najmanje tri člana Povjerenstva iz članka 1. ove odluke, a koji nisu ujedno i autori te gospodarske osnove.

Članak 3.

(1) Povjerenstvo iz članka 1. ove odluke na sjednici Povjerenstva odlučuje o gospodarskim osnovama ili revizijama gospodarskih osnova.

(2) Na sjednici Povjerenstva tajnik Povjerenstva vodi zapisnik, koji potpisuje predsjednik Povjerenstva.

(3) Na temelju zapisnika iz stavka 2. ovoga članka predsjednik Povjerenstva podnosi ministru prijedlog za potvrđivanje gospodarskih osnova ili revizija gospodarskih osnova.

Članak 4.

Sukladno odredbi članka II. Odluke o pravu na isplatu naknade i visini naknade za rad u povjerenstvima (klasa: 023-01/12-01/215, urbroj: 525-06/0870-12-1 od 20. travnja 2012. godine), za rad na gore navedenim poslovima članovima Povjerenstva, osim zaposlenika Ministarstva poljoprivrede i zaposlenika drugih središnjih tijela državne uprave (ministarstava), koji u povjerenstvima sudjeluju kao predstavnici tijela čiji su zaposlenici pripada naknada u iznosu od 150,00 kuna neto po sudjelovanju u radu na sjednici, a onima koji na sjednice dolaze izvan Zagreba pripada naknada putnih troškova u visini cijene javnog prijevoza (autobus, vlak).

Članak 5.

Danom objave ove odluke u »Narodnim novinama« prestaje važiti Odluka o osnivanju Povjerenstva za gospodarske osnove (»Narodne novine«, br. 144/2005 i 44/2013).

Članak 6.

Ova odluka stupa na snagu danom objave u »Narodnim novinama«.

Klasa: 080-01/17-01/208

Urbroj: 525-13/0515-17-2

Zagreb, 3. listopada 2017.

Ministar poljoprivrede
 Tomislav Tolušić, dipl. iur., v. r.
### NN 103/2017 (20.10.2017.), Odluka Ustavnog suda Republike Hrvatske broj: SuT-K-35/2017 od 16. listopada 2017.

USTAVNI SUD REPUBLIKE HRVATSKE

2378

Na temelju članka 14. stavka 9. u vezi s člankom 5. stavkom 3. Poslovnika Ustavnog suda Republike (»Narodne novine« br. 181/03., 16/06., 30/08., 123/09., 63/10., 121/10., 19/13., 37/14., 83/14. – pročišćeni tekst i 2/15.), donosim

ODLUKU

I.

Utvrđuje se da je dana 12. listopada 2017. godine u 24.00 sata zbog isteka mandata prestala dužnost suca Ustavnog suda Republike Hrvatske:

dr. sc. Mati Arloviću,

Antunu Palariću,

dr. sc. Miroslavu Šeparoviću.

II.

Ova odluka objavit će se u »Narodnim novinama«.

Broj: SuT-K-35/2017.

Zagreb, 16. listopada 2017.

Predsjednik
 dr. sc. Miroslav Šeparović, v. r.
### NN 104/2017 (25.10.2017.), Odluka o osnivanju Konzulata Republike Hrvatske u Kraljevini Norveškoj, sa sjedištem u Trondheimu

PREDSJEDNICA REPUBLIKE HRVATSKE

2385

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13 i 127/13) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/17-05/06, urbroj: 50301-23/22-17-7 od 12. listopada 2017., donosim

ODLUKU

O OSNIVANJU KONZULATA REPUBLIKE HRVATSKE U KRALJEVINI NORVEŠKOJ, SA SJEDIŠTEM U TRONDHEIMU

Osniva se Konzulat Republike Hrvatske u Kraljevini Norveškoj, sa sjedištem u Trondheimu, na čelu s počasnim konzulom i konzularnim ovlastima nad konzularnim područjem koje obuhvaća teritorij županija (fylker): Sør-Trøndelag, Nord-Trøndelag i Oppland.

Ova Odluka stupa na snagu danom donošenja.

Klasa: 018-07/17-01/06

Urbroj: 71-06-01/1-17-2

Zagreb, 16. listopada 2017.

Predsjednica
 Republike Hrvatske
 Kolinda Grabar-Kitarović, v. r.
### NN 104/2017 (25.10.2017.), Odluka o osnivanju Konzulata Republike Hrvatske u Kraljevini Norveškoj, sa sjedištem u Bergenu

PREDSJEDNICA REPUBLIKE HRVATSKE

2386

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13 i 127/13) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/17-05/07, urbroj: 50301-23/22-17-7 od 12. listopada 2017., donosim

ODLUKU

O OSNIVANJU KONZULATA REPUBLIKE HRVATSKE U KRALJEVINI NORVEŠKOJ, SA SJEDIŠTEM U BERGENU

Osniva se Konzulat Republike Hrvatske u Kraljevini Norveškoj, sa sjedištem u Bergenu, na čelu s počasnim konzulom i konzularnim ovlastima nad konzularnim područjem koje obuhvaća teritorij županija (fylker): Rogaland, Hordaland, Sogn og Fjordane i Møre og Romsdal.

Ova Odluka stupa na snagu danom donošenja.

Klasa: 018-07/17-01/07

Urbroj: 71-06-01/1-17-2

Zagreb, 16. listopada 2017.

Predsjednica
 Republike Hrvatske
 Kolinda Grabar-Kitarović, v. r.